text: domino
  
  publiceret: 2010-03-25 16:13:09+01:00
  Domino, brikspil af kinesisk oprindelse med stor udbredelse. I Danmark spilles det hyppigst med 28 brikker, som hver har to felter med 0-6 øjne. Der findes forskellige regler, men normalt skal man lægge en brik, så dens ene felt støder op til et felt med samme antal øjne. Vinder er den, der først slipper af med alle sine brikker.
  Udtrykket 'dominoeffekt' dækker over en række hændelser, der uundgåeligt sættes i gang af en første hændelse; se dominoteori.